Når er det best å reise til Malaysia?
Fordi Malaysia ligger ved ekvator, er det varmt hele året. Du har temperaturer på omtrent 27 grader i gjennomsnitt året rundt. I tillegg er det generelt høy luftfuktighet, og ofte korte regnskyll. Dersom du vil reise når det er minst mulig regn, bør du reise mellom januar-mars eller juni-september. Da er det som regel tørrere. Regntiden i Malaysia er oktober-desember, men som regel er det korte regnskyll. Hvor mye regn som faller og hvor lenge det varer avhenger også av hvor i Malaysia du er. Dersom du er i den delen av landet som ligger på øya Borneo, og ikke på fastlands-Malaysia, kan det være en del regn ut til februar. Når det gjelder høytider er det ofte mange som vil reise fra Norge til Malaysia i sommerferien, og rundt jul og nyttår da mange har fri. Det kan derfor være lurt å sammenligne flypriser utenom disse tidene, hvis du vil ha en billig flybillett. Høysesongen er mai-august, så da kan det være både høyere priser for fly med hotell, og flere turister. Du kan raskt og enkelt sammenligne flypriser hos momondo for å finne hvilken periode det er best priser for fly til Malaysia.